CELEX: 32017R1475
Language: el
Date: 2017-01-26 00:00:00
Title: Κατ' εξουσιοδότηση κανονισμός (ΕΕ) 2017/1475 της Επιτροπής, της 26ης Ιανουαρίου 2017, για την ταξινόμηση των επιδόσεων της αντοχής των αργιλικών πλακιδίων στον παγετό βάσει του προτύπου EN 1304, σύμφωνα με τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ )

17.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 211/1
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2017/1475 ΤΗΣ ΕΠΙΤΡΟΠΉΣ
   της 26ης Ιανουαρίου 2017
   για την ταξινόμηση των επιδόσεων της αντοχής των αργιλικών πλακιδίων στον παγετό βάσει του προτύπου EN 1304, σύμφωνα με τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου, της 9ης Μαρτίου 2011, για τη θέσπιση εναρμονισμένων όρων εμπορίας προϊόντων του τομέα των δομικών κατασκευών και για την κατάργηση της οδηγίας 89/106/ΕΟΚ του Συμβουλίου (1), και ιδίως το άρθρο 27 παράγραφος 1,
   Εκτιμώντας τα ακόλουθα:
   
               (1)
            
            
               Όταν η Επιτροπή δεν έχει καθορίσει κατηγορίες επιδόσεων σε σχέση με τα ουσιώδη χαρακτηριστικά των δομικών προϊόντων, σύμφωνα με το άρθρο 27 παράγραφος 2 του κανονισμού (ΕΕ) αριθ. 305/2011, οι κατηγορίες μπορούν να καθορίζονται από τους ευρωπαϊκούς οργανισμούς τυποποίησης, αλλά μόνο με βάση αναθεωρημένη εντολή.
            
         
               (2)
            
            
               Το ευρωπαϊκό πρότυπο προϊόντος EN 1304 σχετικά με κεραμίδια από άργιλο για ασυνεχείς επικαλύψεις στεγών είναι ένα πρότυπο που έχει εναρμονιστεί με την οδηγία 89/106/ΕΟΚ του Συμβουλίου (2), από το 2005.
            
         
               (3)
            
            
               Μια νέα ταξινόμηση των επιδόσεων των αργιλικών πλακιδίων όσον αφορά την αντοχή στον παγετό βάσει του προτύπου EN 1304, όταν προορίζονται για εξωτερική χρήση, έχει συμπεριληφθεί στη νέα έκδοση του εν λόγω προτύπου. Η ταξινόμηση αυτή βασίζεται στη σταδιακή ανάπτυξη εναρμονισμένων μεθόδων αξιολόγησης και, ως εκ τούτου, αποτελεί ένα βήμα προς τα εμπρός για την εδραίωση της εσωτερικής αγοράς για τα εν λόγω προϊόντα.
            
         
               (4)
            
            
               Για την εν λόγω νέα ταξινόμηση, δεν έχει εκδοθεί αναθεωρημένη εντολή.
            
         
               (5)
            
            
               Συνεπώς, θα πρέπει να θεσπιστεί ένα νέο σύστημα ταξινόμησης που να χρησιμοποιείται για τα προϊόντα τα οποία καλύπτονται από το πρότυπο ΕΝ 1304, όταν προορίζονται για χρήση σε εξωτερικούς χώρους,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι επιδόσεις των αργιλικών πλακιδίων που προορίζονται για χρήση σε εξωτερικούς χώρους, σε σχέση με το ουσιώδες χαρακτηριστικό τους αντοχή στον παγετό, ταξινομούνται σύμφωνα με το σύστημα ταξινόμησης που ορίζεται στο παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Ιανουαρίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 88 της 4.4.2011, σ. 5.
   
      (2)  Οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών (ΕΕ L 40 της 11.2.1989, σ. 12).
   
      ΠΑΡΑΡΤΗΜΑ
      Για τα προϊόντα που καλύπτονται από το πρότυπο EN 1304 «Κεραμίδια από άργιλο για ασυνεχείς επικαλύψεις — Ορισμοί και προδιαγραφές προϊόντος» και προορίζονται για χρήση σε εξωτερικούς χώρους θεσπίζεται νέα ταξινόμηση σε σχέση με τα ουσιώδη χαρακτηριστικά τους «αντοχή στον παγετό» ως εξής:
      
                   
               
               
                  Κλάση 1 (150 κύκλοι): κατ' ελάχιστο 150 κύκλοι. Αν ύστερα από 150 κύκλους κανένα από τα πλακίδια δεν εμφανίζει ζημία που να περιγράφεται ως απαράδεκτη σύμφωνα με το πρότυπο EN 539-2: 2013 πίνακας 1.
               
            
                   
               
               
                  Κλάση 2 (90 κύκλοι): 90 — 149 κύκλοι. Αν ύστερα από 90 κύκλους κανένα από τα πλακίδια δεν εμφανίζει ζημία που να περιγράφεται ως απαράδεκτη σύμφωνα με το πρότυπο EN 539-2: 2013 πίνακας 1.
               
            
                   
               
               
                  Κλάση 3 (30 κύκλοι): 30 — 89 κύκλοι. Αν ύστερα από 30 κύκλους κανένα από τα πλακίδια δεν εμφανίζει ζημία που να περιγράφεται ως απαράδεκτη σύμφωνα με το πρότυπο EN 539-2: 2013 πίνακας 1.